

**Община Николаево, обл. Стара Загора, гр. Николаево 6190, ул. „Георги Бенковски“ № 9**

**Телефон 04330 / 2040, e-mail:** [**obnikolaevo@nikolaevo.net**](mailto:obnikolaevo@nikolaevo.net)

**Изх. № 05-00-169-1/02.12.2025 г. Вх. № 27-00-328 / 02.12.2025 г.**

**ДО**

**ОБЩИНСКИ СЪВЕТ**

**НИКОЛАЕВО**

**Д О К Л А Д Н А З А П И С К А**

**ОТ КОНСТАНТИН РУЙЧЕВ КОСТОВ – КМЕТ НА ОБЩИНА НИКОЛАЕВО**

**ОТНОСНО:** Даване на съгласие за предоставяне под наем на имотите – полски пътища, на участници в споразумения/разпределения на територията на община Николаево, включени в заповедите на Директора на Областна дирекция „Земеделие“ гр. Стара Загора, по реда на чл.37в, ал.4 от ЗСПЗЗ за стопанската 2025/2026 год.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Съгласно чл. 37в, ал. 4, предл. второ от ЗСПЗЗ, “В масивите за **ползване** могат да се включват и проектираните в плана за земеразделяне **полски пътища** и отразените в плана за земеразделяне, в картата на съществуващи и възстановими стари граници и в картата на възстановената **собственост** напоителни канали, които не функционират, попадащи в масиви за **ползване** на съответния ползвател”.

Включените в масивите за земеделско ползване **общински полски пътища се използват за отглеждане на едногодишни земеделски култури, т.е. те реално се използват като обработваеми земеделски земи.** По този начин те са престанали да служат за общо ползване и изцяло са изгубили транспортната си функция.

Съгласно чл. 37в, ал. 16 от ЗСПЗЗ, “Директорът на областната дирекция "Земеделие" след влизането в сила на заповедта по ал. 4, подава искане до общинския съвет **за предоставяне на имотите – полски пътища, попадащи в масивите за** **ползване**, по цена в размер на средното годишно рентно плащане за землището. Общинският съвет приема решение в едномесечен срок от подаване на искането. В 7-дневен срок от влизането в сила на решението кметът издава заповед, която се публикува на интернет страницата на общината. В едномесечен срок от издаване на заповедта ползвателите внасят по банкова сметка на общината сумата за определените за **ползване** полски пътища и сключват договори за съответната стопанска година с кмета на общината. Когато в едномесечен срок от искането общинският съвет не е приел решение, директорът на областната дирекция "Земеделие" определя със заповед цена на имотите – полски пътища, в размер на средното годишно рентно плащане за землището. Заповедта се обявява в кметството и в сградата на общинската служба по земеделие и се публикува на интернет страницата на общината и на съответната областна дирекция "Земеделие". Въз основа на заповедта ползвателите внасят сумата по банкова сметка на общината в едномесечен срок от издаването й.

Съгласно чл. 37в, ал. 17 от ЗСПЗЗ ползвателите, на които са предоставени полските пътища, осигуряват достъп до имотите, декларирани и заявени за ползване в реални граници през следващата стопанска година.

Въз основа на влезлите в сила Заповеди по чл.37в, ал.4 от ЗСПЗЗ, **Директорът на ОД „Земеделие“ гр. Стара Загора е отправил искане с изх. № ПО-09-1392-3/25.11.2025 год. до Общински съвет Николаево за внасяне на докладна записка за предоставяне под наем за стопанската 2025/2026 год. на полски пътища, включени в масивите за ползване по чл.37в, ал.4 от ЗСПЗЗ** за землищата на територията на община Николаево, на цена в размер на средното годишно рентно ползване за всяко землище.

Предвид гореизложеното и на основание чл. 21, ал. 2, във вр. с чл. 21, ал. 1, т. 8 от Закона за местното самоуправление и местната администрация /ЗМСМА/, и чл. 37в, ал. 16 от Закона за собствеността и ползването на земеделските земи /ЗСПЗЗ/, предлагам Общински съвет Николаево да вземе следното

**Р Е Ш Е Н И Е:**

1. Да се предоставят имотите – полски пътища, попадащи в масивите за **ползване**, включени в заповедите по чл. 37в, ал. 4 от ЗСПЗЗ на директора на Областна дирекция „Земеделие” Стара Загора, чрез отдаването им под наем за стопанската 2025/2026 г. за ползване по предназначение, съгласно Приложения от № 1 до № 7 - опис на полски пътища, представляващи неразделна част от докладната записка.

2. Договорите за отдаване под наем на имотите по т. I да се сключват след заплащане на наемната цена за декар, в размер на средното годишно рентно плащане на съответното землище на общината, определена от Областна дирекция „Земеделие“ – гр. Стара Загора както следва:

|  |  |  |  |
| --- | --- | --- | --- |
| № по ред | Землище НТП | Цена на средно годишно рентно плащане (лв./дка.) | Цена на средно годишно рентно плащане (€./дка.) |
| 1. | гр. Николаево - ниви | 31.00 | 15.85 |
| 2. | гр. Николаево – трайни насаждения | 38.00 | 19.43 |
| 3. | с. Нова махала - ниви | 27.00 | 13.80 |
| 4. | с. Нова махала – трайни насаждения | 27.00 | 13.80 |
| 5. | с. Елхово - ниви | 46.00 | 23.52 |
| 6. | с. Елхово – трайни насаждения | 47.00 | 24.03 |
| 7. | с. Едрево - ниви | 33.00 | 16.87 |

3. Възлага на Кмета на Общината да извърши всички последващи се действия, за правилното и законосъобразно изпълнение на взетите тук решения.

Приложение:

1. Писмо с изх. № ПО-09-1392-3/25.11.2025 г. от Директора на ОД „Земеделие” Стара Загора до Председателя на Общински Съвет Николаево
2. Писмо с вх. № 05-00-169/01.12.2025 г. от Председателя на Общински Съвет- Николаево до Кмета на Община Николаево
3. 7 бр. приложения по землища

**ИНЖ. КОНСТАНТИН КОСТОВ**

*Кмет на Община Николаево*

Съгласувал:

Мария Шопова – юрист

Изготвил:

Мариана Драгнева – гл. спец. „ЗЕОЧ“